Kol

Kol () om Venäman lidn Murmanskan agjan pohjoižes, Murmanskan suvine ezilidn. Se om Kolan rajonan lidnankund da administrativine keskuz.

 Istorii 
Eländpunktan aluz om pandud vl 1565 kuti meriport da lidnuz. Torguind Evropan maidenke šingotihe aigan mändes, i vl 1780 Kol sai lidnan oiktusid. Lidnan nimi sündui Kol-jogen mödhe. Kol'jok znamoičeb «kuldjogi» saameks. Mugažo toine versii starinoičeb, miše kul'joki om «kalajogi».

Vl 1854 Kol oli pandud mantazole anglijalaižel «Miranda»-korvetal, oli jänu pal'han ühteks vodeks. Se sai lidnan statusad möst vl 1965.

Kolan tegimišton päedheotandad oma oludentegimKolan oludentegimen sait (kolskoe-pivo.vsite.biz). , mebel'fabrik, sauvondkompanijad, raudteholitusen edheotandad. Äjiden eläjiden radinsija sijadase Murmanskas.

 Geografijan andmused 
Lidn sijadase rajonan keskuzpalan päivnouzmas, seižub Kolan da Tuloman jogiden ühthejoksmusen randoil, 15 m keskmäižel korktusel valdmeren pindan päl. Znamasine mägi om Solovarak (, ) 80 m ü.m.t. kortte. Harvad manrehkaidused oleldas.

Murmansk sijadase ani lidnan röunan taga, matkad Murmanskan keskuzpalhasai om kaks'toštkümne kilometrad pohjoižhe avtotedme, Kolan lahten randadme.

 Tobmuz 
Kol om lidnankundan üks'jäižeks eländpunktaks.

Lidnankundan pämez' om sen Deputatoiden nevondkundan ezimez'. Lidnan erigoittud Administracii om likvidiruidud vn 2020 tal'vkus, sen pämehed oliba Andrei Vinogradčii (semendku 2017 — reduku 2019), Andrei Černov (tal'vku 2014 — uhoku 2017).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 10 437 ristitud, rajonan ristitišton nelländez, vn 2021 — 9 016 ristitud. Kaik 9 701 eläjad oli lidnas vl 2017. Kaikiš suremb lidnan ristitišt oli 16 541 eläjad vl 1989.

Ortodoksižen hristanuskondan koume pühäpertidKolan pühäpertid sobory.ru-saital.  oma avaitud lidnas: Pühän Jumalanmaman Blagoveššenjan päjumalanpert' (saudihe vll 1800−1819), ph. Varlaam Keretilaižen jumalanpert' (vspäi 2001), ph. Feodora Konstantinopolilaižen jumalanpert' kaumžomal tel Murmašinnoks (om pühästadud vl 2010).

 Openduz 
Lapsiden opendusen aluzkundad oma viž nomeruidud päivkodid (nomer 2, 4, 11, 47, 100), keskškol nomer 2 (ühtištadihe koume školad), čomamahtoiden škol.

Kolan transportine kolledžKolan transportižen kolledžan sait (ktk51.ru).  (edel vn 2015 kül'mkud sen nimi oli Kolan agrotegimištoline kolledž) om lidnan professionaližen opendusen aluzkundaks.

 Transport 
Maršruttaksid da taksid oma kundaližeks transportaks. Avtobusad i ezilidnelektrojonused ühtenzoittas lidnad Murmanskanke da ümbrištonke. «Kol»-avtote om lidnan suviröunaks, avtotesild om sil Tulomas päliči lidnan suvipäivlaskmas.

Kol-raudtestancii om jäl'gmäine passažiroiden täht edel Murmanskad, mugažo raudtesarak tuleb Nikel'-Murmanskii-stancijaspäi.

 Galerei 

 Homaičendad 

 Irdkosketused 
 Lidnan tobmuden aluzkundoiden oficialine sait (kola.gov-murman.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Murmanskan agjan lidnad
*